open-index/open-wikipedia-markdown huggingface dataset:
Διοργανώσεις Ε.Π.Σ. Φλώρινας 2018–19

Για την **περίοδο 2018–19**, η Ένωση Ποδοσφαιρικών Σωματείων Φλώρινας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φλώρινας.

Η πρωταθλήτρια ομάδα της ΕΠΣ Φλώρινας κερδίζει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Φλώρινας, αποκτά το δικαίωμα συμμετοχής στο Κύπελλο Ελλάδας

## Πρωτάθλημα

Η δομή του πρωταθλήματος της Ε.Π.Σ. Φλώρινας είναι η εξής: 

* Α΄ Κατηγορία
* Β΄ Κατηγορία

### Α΄ Κατηγορία
Με 11 συλλόγους διεξήχθη η Α΄ Κατηγορία καθώς δε δήλωσε συμμετοχή ο Μακεδονικός Βεύης και δεν αναπληρώθηκε η κενή θέση. Ο ΠΑΣ Φλώρινα αναδείχθηκε πρωταθλητής κερδίζοντας και την άνοδο στη Γ΄ Εθνική

### Β΄ Κατηγορία
Με 14 ομάδες ξεκίνησε η Β΄ Κατηγορία. Οι ομάδες χωρίστηκαν σε δυο ομίλους και οι πρωταθλήτριες κάθε ομίλου προβιβάζονται στην Α κατηγορία. Αν δημιουργηθεί Γ κατηγορία θα υποβιβαστούν σε αυτή οι ομάδες που τερμάτισαν από την 6η θέση και κάτω.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Φλώρινας.

### Τελικός

## Παραπομπές


## Εξωτερικοί σύνδεσμοι

*
* Τοπικές ενημερωτικές ιστοσελίδες e-ptolemeos.gr

Κατηγορία:Ε.Π.Σ. Φλώρινας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Αυγούστα της Πρωσίας

Η **Αυγούστα της Πρωσίας** (γερμ. *Auguste von Preußen*, 1 Μαΐου 1780 - 19 Φεβρουαρίου 1841) ήταν σύζυγος του Γουλιέλμου Β΄ της Έσσης.

## Βιογραφία
Η *Αυγούστα Χριστίνα Φρειδερίκη* γεννήθηκε την 1η Μαΐου 1780 στο Πότσδαμ, και ήταν το πέμπτο παιδί και τρίτη κόρη του Φρειδερίκου Γουλιέλμου Β΄ της Πρωσίας και της δεύτερης συζύγου του, Φρειδερίκης Λουίζας της Έσσης-Ντάρμστατ. 

Στις 13 Φεβρουαρίου 1797 η Αυγούστα παντρεύτηκε τον Γουλιέλμο Β΄ της Έσσης-Κάσσελ στο Βερολίνο. Ο γάμος της Αυγούστας ήταν πολιτικά κανονισμένος και δυσάρεστος. Η Αυγούστα και ο Γουλιέλμος ερχόντουσαν συχνά σε σύγκρουση μεταξύ τους, γεγονός που οδήγησε σε επιθετικές αντιπαραθέσεις.

Το 1806, η Έσση καταλαμβάνεται από τη Γαλλία. Η Αυγούστα ήταν στο Βερολίνο με τα παιδιά της τότε, έχοντας παραμείνει στην πρωσική πρωτεύουσα λόγω της εγκυμοσύνης της όταν ο στρατός του Ναπολέοντα Βοναπάρτη κατέλαβε την περιοχή. Ο Ναπολέων έβαλε φρουρούς γύρω από το σπίτι της και έδωσε εντολές ώστε να μην διαταραχθεί.

Όταν η Έσση και η Πρωσία κατελήφθησαν και η οικογένειά της ήταν στην εξορία, η Αυγούστα δεν είχε χρήματα και μετά τη γέννηση του παιδιού της ζήτησε συνάντηση με τον Ναπολέοντα. Εμφανίστηκε μπροστά του μαζί με το νεογέννητο μωρό της στα χέρια και με ένα από τα παιδιά της και του ζήτησε ένα επίδομα, το οποίο της χορήγησε.

Μετά τη γέννηση του τελευταίου παιδιού της το 1806, η σχέση μεταξύ της Αυγούστας και του Γουλιέλμου τερματίστηκε ανεπίσημα. Το 1815 συμφώνησαν να μείνουν ξεχωριστά.

Η Αυγούστα πέθανε στις 19 Φεβρουαρίου 1841 σε ηλικία 60 ετών στο Κάσσελ.

## Οικογένεια
Το 1797 η Αυγούστα παντρεύτηκε τον Γουλιέλμο Β΄ της Έσσης-Κάσσελ στο Βερολίνο. Μαζί απέκτησαν 6 παιδιά:
*Γουλιέλμος (1798 - 1800).
*Καρολίνα (1799 - 1854).
*Λουίζα (1801 - 1803).
*Φρειδερίκος Γουλιέλμος (1802 - 1875), παντρεύτηκε την Γκέρτρουντ Λέμαν, απέκτησαν 9 παιδιά.
*Μαρία Φρειδερίκη (1804 - 1888), παντρεύτηκε τον Βερνάρδο Β΄ της Σαξονίας-Μάινινγκεν, απέκτησαν 2 παιδιά.
*Φερδινάνδος (9 Οκτωβρίου - 21 Νοεμβρίου 1806).

## Τίτλοι
*1 Μαΐου 1780 – 13 Φεβρουαρίου 1797: *Η Βασιλική Υψηλότητα* Πριγκίπισσα Αυγούστα της Πρωσίας
*13 Φεβρουαρίου 1797 – 15 Μαΐου 1803: *Η Βασιλική Υψηλότητα* Η Κληρονομική Πριγκίπισσα της Έσσης-Κάσσελ
*15 Μαΐου 1803 – 27 Φεβρουαρίου 1821: *Η Βασιλική Υψηλότητα* Η Εκλεκτορική Πριγκίπισσα της Έσσης
*27 Φεβρουαρίου 1821 – 19 Φεβρουαρίου 1841: *Η Βασιλική Υψηλότητα* Η Εκλέκτειρα της Έσσης

## Πρόγονοι


## Εικόνες

Friedrich Bury Wilhelmine und Auguste von Preußen mit Marie Frederica.png|Η Αυγούστα (δεξιά) μαζί με την μεγαλύτερη αδελφή της, Βιλελμίνη (αριστερά), και την κόρη της, Μαρία Φρειδερίκη, γύρω στο 1809.


## Παραπομπές


## Εξωτερικοί σύνδεσμοι

Κατηγορία:Οίκος των Χοεντσόλερν
Κατηγορία:Οίκος της Έσσης
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες της Έσσης
Κατηγορία:Εκλέκτειρες
Ιερά Μονή Εισοδίων της Θεοτόκου Μυρτιάς

Η **Ιερά Μονή Εισοδίων της Θεοτόκου Μυρτιάς** (**ή Μονή Παναγίας Φανερωμένης**) βρίσκεται στο νομό Αιτωλοακαρνανίας, έξω από το χωριό Μυρτιά, στο δρόμο που συνδέει το Αγρίνιο με το Θέρμο. Εορτάζει στις 21 Νοεμβρίου (στα Εισόδια της Θεοτόκου) ενώ το παρεκκλήσι της Μεταμορφώσεως, που βρίσκεται στη Μονή, εορτάζει στις 6 Αυγούστου.

Το καθολικό της μονής είναι σταυροειδής εγγεγραμμένος ναός και χτίστηκε το 16ο αιώνα εκτός από το ιερό που είναι παλαιότερο. Το ιερό είχε χτιστεί ως ξεχωριστός ναός τον 11ο-12ο αιώνα και τέσσερις αιώνες αργότερα προσκολλήθηκε προς τα δυτικά του ο ναός που αποτελεί σήμερα τον κυρίως ναό του καθολικού της μονής. Το 17ο αιώνα κατασκευάστηκε ο νάρθηκας.
  
Οι αγιογραφίες του ναού δεν είναι της ίδιας χρονικής περιόδου. Υπάρχουν τοιχογραφίες του 12ου και του 13ου αιώνα, του 1491, του 1539 και του 1712. Παλαιότερη τοιχογραφία είναι η Κοίμηση της Θεοτόκου, που χρονολογείται το 12ο ή 13ο αιώνα. Η αγιογράφηση της καμάρας και της αψίδας του ιερού έγινε το 1491 από το ζωγράφο Διγενή Ξένο σύμφωνα με το πνεύμα της Κρητικής Σχολής ενώ ο κυρίως ναός αγιογραφήθηκε από άγνωστο ζωγράφο το 1539 σύμφωνα με την Ηπειρωτική Σχολή.

Στη διάρκεια της Τουρκοκρατίας η Μονή της Μυρτιάς αποτέλεσε κέντρο παιδείας και εκεί έζησε ένα διάστημα ο Άγιος Κοσμάς ο Αιτωλός.

Μετά τη Μάχη της Μυρτιάς, στις 10 Ιουλίου 1943, τα γερμανικά στρατεύματα κατοχής πυρπόλησαν ως αντίποινα τα κτίρια της μονής αλλά το καθολικό διασώθηκε.

## Παραπομπές


## Εξωτερικοί σύνδεσμοι
* http://www.religiousgreece.gr/central-greece/-/asset_publisher/wogy5Y4x6Xn2/content/iera-mone-eisodion-tes-theotokou-myrtias
*http://www.monastiria.gr/sterea-elada/nomos-aitoloakarnanias/iera-moni-myrtias-aitoloakarnania/

Κατηγορία:Μονές της περιφερειακής ενότητας Αιτωλοακαρνανίας
Μυρτιας
Πανδούλφος ο Σιδηροκέφαλος

Ο **Πανδόλφος Α΄** ο *Σιδηροκέφαλος* (920 - 981) από τον Οίκο των Λανδουλφιδών ήταν πρίγκιπας της Κάπουα και πρίγκιπας του Μπενεβέντο από το 943, δούκας του Σπολέτο από το 967 και πρίγκιπας του Σαλέρνο από το 977 μέχρι το τέλος του. Υπήρξε πολύ ενεργητικός ηγεμόνας και πολύ καλός σύμμαχος των αυτοκρατόρων της Αγίας Ρωμαϊκής Αυτοκρατορίας. Είχε τέσσερις γιους, τον Λανδούλφος Δ΄, τον Πανδόλφος Β΄, τον Λάντενουλφ Β΄ και τον Λάινουλφ. 

## Βιογραφία
Ήταν γιος του Λανδούλφος Β΄ και της Υβαντίας. Ολόκληρη η νότια Ιταλία προσαρτήθηκε σε αυτόν και τις κτήσεις του. Τα εδάφη του όταν απεβίωσε χωρίστηκαν στους γιους του και διοικηθήκαν ανάλογα.

## Οικογένεια
Νυμφεύτηκε την Αλοάρα και είχε τέκνα:
* Λανδούλφος Δ΄ απεβ. 982, πρίγκιπας της Κάπουα και του Μπενεβέντο.
* Πανδόλφος Β΄ απεβ. 982, πρίγκιπας του Σαλέρνο.
* Ατενόλφος απεβ. 982.
** Πανδόλφος Ε΄ κόμης της Κάπουα.
* Λάντενουλφ Β΄ απεβ. 993, πρίγκιπας της Κάπουα.
* Λαϊδούλφος άκμασε 993-999, κόμης του Τεάνο, πρίγκιπας της Κάπουα.

Κατηγορία:Λομβαρδοί
Κατηγορία:Πρίγκιπες του Σαλέρνου
Κατηγορία:Δούκες του Σπολέτου
Κατηγορία:Πρίγκιπες του Βενεβέντου
Κατηγορία:Πρίγκιπες της Καπούης
Κατηγορία:Οίκος των Λαντουλφιδών
Μουσταφά Ντρόκι

Ο **Μουσταφά Ντρόκι** (, γεννημένος ως *Μουσταφά Μαντσάκου/Mustafa Mancaku)* ήταν Αλβανός γαιοκτήμονας, ο οποίος διαδραμάτισε σημαντικό ρόλο στις εξεγέρσεις του 1914–15. 

## Ιστορικό
Η βασιλεία του πρίγκιπα του Βιντ, που επιβλήθηκε από τις Μεγάλες Δυνάμεις τον Μάρτιο του 1914, αντιμετωπίστηκε με δυσαρέσκεια από τους Αλβανούς. Στις 3 Ιουνίου 1914, μια ισλαμική ομάδα ανταρτών ίδρυσε το Πρώτο Γενικό Συμβούλιο (Këshilli i Parë i Përgjithshëm) στο Σιτζάκ. Σκοπός τους ήταν να καταστήσουν την Αλβανία προτεκτοράτο της Οθωμανικής Αυτοκρατορίας και μετά την απέλαση του Βιντ, να ορίσουν μουσουλμάνο βασιλιά στο θρόνο και να εισάγουν ξανά το αραβικό αλφάβητο. Ηγέτης του συμβουλίου ήταν ο Μουσταφά Ντρόκι, αντιπρόεδρος ο Τζενάμπι Αντίλι ενώ ο Καμίλ Μουσά Χατζί Φέζα διορίστηκε γενικός στρατιωτικός διοικητής της εξέγερσης. Ο Φέζα άρχισε σύντομα να δραστηριοποιείται και σύντομα ακολούθησε μια σειρά εξεγέρσεων στις περιοχές Κρούγια, Καβάγια και Πεκίν. Οι εξεγέρσεις που επεκτάθηκαν σε ολόκληρη την Αλβανία ανάγκασαν τον Βιντ να υποχωρήσει ξανά στο Δυρράχιο. 

Αφού ο Βιντ εγκατέλειψε τη χώρα στις 3 Σεπτεμβρίου, οι εξεγερμένοι θεώρησαν ότι είχε έρθει η στιγμή για να εδραιώσουν τον ρόλο τους στη διακυβέρνηση. Πρώτον, ο Φέζα έγινε επικεφαλής της διοικητικής επιτροπής που διοργανώθηκε και στις 11 Σεπτεμβρίου ο Ντρόκι σύστησε την κυβέρνηση των ανταρτών. Ωστόσο, στις 5 Οκτωβρίου, ο Εσάντ Πασάς κατευθύνθηκε στα Τίρανα ως επικεφαλής ιδιωτικού στρατού, σχημάτισε νέα κυβέρνηση και έκανε τον Ντρόκι αντιπρόεδρο. 

## Παραπομπές


Κατηγορία:Αλβανοί πολιτικοί
Πανελλήνιο Πρωτάθλημα Ενόργανης Γυμναστικής 2015

Το **Πανελλήνιο Πρωτάθλημα Ενόργανης Γυμναστικής 2015** ήταν η 45η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από την Παρασκευή 15 έως και το Σάββατο 16 Μαΐου του 2015.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Α.Π.Σ. Ορφέας Καλαμαριάς.

## Πρόγραμμα
Το πρόγραμμα των αγώνων:
;Παρασκευή 15 Μαΐου
*12:30 – 15:00: Σύνθετο ατομικό & ομαδικό γυναικών / νεανίδων
*16:00 – 19:00: Σύνθετο ατομικό & ομαδικό ανδρών / εφήβων

;Σάββατο 16 Μαΐου
*10:30 – 13:30: Τελικοί οργάνων ανδρών / εφήβων, γυναικών / νεανίδων

## Κάτοχοι μεταλλίων
2013 | 2014 | 2015 | 2016 | 2017

## Εξωτερικοί σύνδεσμοι
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Όλα έτοιμα για το πανελλήνιο πρωτάθλημα ενόργανης, στη Μίκρα» στο Internet Archive
*«Νικήτρια η Ξουλόγη στο σύνθετο ατομικό γυναικών, μεγάλη άτυχη η Αφράτη» στο Internet Archive
*«Ο Νίκος Ηλιόπουλος διατήρησε τα σκήπτρα, στο σύνθετο ατομικό ανδρών» στο Internet Archive
*«Αυλαία με τους τελικούς οργάνων στο πανελλήνιο πρωτάθλημα ενόργανης» στο Internet Archive
*Πανελλήνιο Πρωτάθλημα Ενόργανης Γυμναστικής 2015 — Ανδρών — Αναλυτικά αποτελέσματα
*Πανελλήνιο Πρωτάθλημα Ενόργανης Γυμναστικής 2015 — Γυναικών — Αναλυτικά αποτελέσματα
*Πανελλήνιο Πρωτάθλημα Ενόργανης Γυμναστικής 2015 — Εφήβων — Αναλυτικά αποτελέσματα
*Πανελλήνιο Πρωτάθλημα Ενόργανης Γυμναστικής 2015 — Νεανίδων — Αναλυτικά αποτελέσματα

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2015
Κατηγορία:Διοργανώσεις ενόργανης γυμναστικής στη Θεσσαλονίκη
Γιαννάκης Αγαπίου

Ο **Γιαννάκης Αγαπίου** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-2001.

## Βιογραφικά στοιχεία
Ο Γιαννάκης Αγαπίου γεννήθηκε στις Πάνω Αρόδες το 1932. Ομιλούσε, πέρα από την ελληνική, την αγγλική γλώσσα. Σπούδασε νομική Gray's Inn. Επέστρεψε στην Κύπρο το 1958 και άνοιξε δικηγορικό γραφείο. Από το 1979 έως το 1991 ήταν πρόεδρος του Δικηγορικού Συλλόγου Λεμεσού. Επιπλέον, ήταν μέλος του Παγκύπριου Δικηγορικού Συλλόγου και του Νομικού Συμβουλίου.

Ήταν νυμφευμένος με την Διαμάντω Αγαπίου και είχε ένα υιό και μία κόρη. Απεβίωσε στις 16 Ιουλίου 2010 από πνιγμό στη θαλάσσια περιοχή Λεμεσού.

## Πολιτική διαδρομή
Κατά τη διάρκεια των σπουδών του διετέλεσε Γενικός Γραμματέας της Ένωσης Κυπρίων Φοιτητών Λονδίνου.

Στις βουλευτικές εκλογές του 1991 εξελέγη βουλευτής στην Εκλογική Περιφέρεια Λεμεσού με το ΑΚΕΛ για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο. Ως βουλευτής, διετέλεσε πρόεδρος της Κοινοβουλευτικής Επιτροπής Κανονισμού, πρόεδρος της Κοινοβουλευτικής Επιτροπής Ανθρωπίνων Δικαιωμάτων, μέλος της Κοινοβουλευτικής Επιτροπής Νομικών, μέλος της Κοινοβουλευτικής Επιτροπής Θεσμών και Αξιών και μέλος της Μικτής Κοινοβουλευτικής Επιτροπής Κύπρου-Ευρωπαϊκής Ένωσης.

Την περίοδο του θανάτου του ήταν πρόεδρος της Ανεξάρτητης Αρχής Διερεύνησης Ισχυρισμών και Παραπόνων.

## Παραπομπές

## Πηγές
* 
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Θάνος Καληώρας

Ο **Θάνος Καληώρας** ( Δράμα, 23 Δεκεμβρίου 1952
) είναι Έλληνας ηθοποιός.

## Βιογραφία
Αποφοίτησε από τη Δραματική Σχολή του Εθνικού Θεάτρου, και ξεκίνησε την καριέρα του από το θέατρο.

Στην τηλεόραση έχει πρωταγωνιστήσει σε αρκετές σειρές, μεταξύ των οποίων "Η έκτη εντολή", "Σταύρωση χωρίς ανάσταση", "Η Δίκη", "Ημέρες Οργής", "Παντρεμένοι Ανύπαντροι", "Καλημέρα Ζωή" και "Λόλα".

## Προσωπική ζωή
Από το 1979 υπήρξε παντρεμένος με την επίσης ηθοποιό Τζέσυ Παπουτσή, ενώ χώρισαν 10 χρόνια μετά.

Από τον γάμο τους απόκτησαν έναν γιο, τον σκηνοθέτη Γιώργο Καληώρα (γεν. 1982). Και το 2006 απέκτησε την εγγονή του Παναγιώτα Καλιώρα η οποία θα ακολουθούσε και αυτή την πορεία του στην Πάτρα ως clown του CEID.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Ερζεγοβίνη (αποσαφήνιση)

Ο όρος **Ερζεγοβίνη** μπορεί να αναφέρεται σε:

* Ερζεγοβίνη, γεωγραφική περιοχή των Βαλκανίων.
* Βοσνία και Ερζεγοβίνη, χώρα της νοτιοανατολικής Ευρώπης.
* Ανατολική Ερζεγοβίνη, ανατολικό μέρος της περιοχής της Ερζεγοβίνης.
* Σαντζάκι της Ερζεγοβίνης, διοικητική υποδιαίρεση της Οθωμανικής Αυτοκρατορίας τον 15ο - 19ο αιώνα.
* Εγιαλέτι της Ερζεγοβίνης, διοικητική υποδιαίρεση της Οθωμανικής Αυτοκρατορίας τον 19ο αιώνα. 
* Παλαιά Ερζεγοβίνη, μέρος της παλαιάς Ερζεγοβίνης, ανήκει στο Μαυροβούνιο.
* Σερβική Αυτόνομη Περιφέρεια Ερζεγοβίνης, σερβική αυτόνομη περιφέρεια στην Ερζεγοβίνη της (τότε) Γιουγκοσλαβίας, υπήρξε το 1991. 
* Καντόνι Ερζεγοβίνης-Νερέτβα, καντόνι στη Βοσνία-Ερζεγοβίνη.
* Καντόνι Δυτικής Ερζεγοβίνης, καντόνι στη Βοσνία-Ερζεγοβίνη.
* Επαρχία του Ζαχούμλιε και της Ερζεγοβίνης, επισκοπή της Σερβικής Ορθόδοξης Εκκλησίας.
Κατάλογος αρχηγών κράτους της Αλγερίας

thumb|right|240px|Προεδρική σημαία της Αλγερίας.
Ακολουθεί ένας **κατάλογος αρχηγών κράτους της [[Αλγερία|Αλγερίας]]** από την σύσταση της Προσωρινής Κυβέρνησης της Αλγερινής Δημοκρατίας (GPRA) που ήταν εξόριστη στο Κάιρο της Αιγύπτου το 1958 στη διάρκεια του Πολέμου της Αλγερίας, από την ανεξαρτησία το 1962, μέχρι σήμερα.

## Κλειδί
;*Πολιτικά κόμματα*
*
*

;*Λοιπές ομάδες*
*

;*Καθεστώς*
*

## Κατάλογος

Για λεπτομέρειες σχετικά με το αξίωμα του Προέδρου, δείτε: *[[Πρόεδρος της Αλγερίας]]*

## Σημειώσεις και παραπομπές


## Εξωτερικοί σύνδεσμοι
* World Statesmen - Algeria

*
Πρωθυπουργός της Αλγερίας

Ο **Πρωθυπουργός της Αλγερίας** είναι ο αρχηγός κυβέρνησης της Αλγερίας. 

Διορίζεται από τον Πρόεδρο της Αλγερίας, 
ταυτόχρονα με το υπουργικό του συμβούλιο. Η Εθνική Λαϊκή Συνέλευση πρέπει να εγκρίνει το νομοθετικό πρόγραμμα της νέας κυβέρνησης ή η Συνέλευση διαλύεται και ο πρωθυπουργός πρέπει να παραιτηθεί.

Η θητεία του πρωθυπουργού δεν έχει όριο με βάση το σύνταγμα. Ο μακροβιότερος πρωθυπουργός ήταν ο Μοχάμεντ Μπεν Αχμέντ Αμπντελγκανί, ο οποίος υπηρέτησε επί προεδρίας του Τσαντλί Μπεντζεντίντ από τις 8 Μαρτίου 1979 ως τις 22 Ιανουαρίου 1984. Από το 1963 ως το 1976 η θέση καταργήθηκε.

Σημερινός (υπηρεσιακός) πρωθυπουργός από τις 28 Αυγούστου 2025 είναι ο Σιφί Γκριέμπ.

## Πρωθυπουργοί της Αλγερίας, 1962–σήμερα

## Παραπομπές


*
Τουρχάν Πασάς Περμέτι

Ο **Τουρχάν [[Πασάς]] Περμέτι** (, 1846 – 18 Φεβρουαρίου 1927) ήταν Οθωμανο-Αλβανός πολιτικός που υπηρέτησε ως 2ος πρωθυπουργός της Αλβανίας. Κατείχε τον τίτλο του Πασά της Οθωμανικής Αυτοκρατορίας. 

Μεταξύ των οθωμανικών θέσεων που κατείχε ήταν αυτή του Διοικητή της Κρήτης το 1895 και το 1896, και του πρεσβευτή στην Αγία Πετρούπολη. Μιλούσε άπταιστα ελληνικά και θεωρούνταν ικανός αλλά και μάλλον αναποφάσιστος διαχειριστής. Η διακυβέρνησή του στην Κρήτη έληξε με την εξέγερση της 24ης Μαΐου 1896 που τελικά οδήγησε στην απώλεια του νησιού από την Οθωμανική Αυτοκρατορία. Ο Περμέτι εκπροσώπησε την Οθωμανική Αυτοκρατορία στη Δεύτερη Διάσκεψη Ειρήνης της Χάγης του 1907. 

Διετέλεσε πρωθυπουργός της Αλβανίας το 1914 και στη συνέχεια και πάλι το 1918–1920. Διαδεχόμενος τον Ισμαήλ Κεμάλ, έγινε ο δεύτερος πρωθυπουργός της Αλβανίας και ο πρώτος που θήτευσε υπό τον πρίγκηπα του Βιντ. Σύγχρονοι του Περμέτι ισχυρίστηκαν ότι, επειδή δεν είχε σχέση με τον αλβανικό εθνικό σκοπό, δεν γνώριζε τις ανάγκες των Αλβανών. Η πρωθυπουργία του είχε διακοπεί δύο φορές από την αλβανική δυσαρέσκεια. Ανατράπηκε από τον Εσάντ Πασά το 1914, και στη συνέχεια από το Συνέδριο της Λούσνια το 1920. 

## Κυβέρνηση του Δυρραχίου
Η σύνθεση της κυβέρνησης προτάθηκε από την πρώτη σύνοδο των συναντήσεων. 

Κυβέρνηση του Πριγκιπάτου της Αλβανίας: 28 Δεκεμβρίου 1918 – 28 Ιανουαρίου 1920: 

* Τουρχάν Περμέτι - Αρχηγός του κράτους και πρωθυπουργός της Αλβανίας
* Πρενκ Μπίμπα Ντόντα - Αντιπρόεδρος της Κυβέρνησης
* Μυφίντ Λιμπόχοβα - Αντιπρόεδρος της Κυβέρνησης και Υπουργός άνευ χαρτοφυλακίου
* Λουίτζ Μπούμτσι - Υπουργός άνευ χαρτοφυλακίου
* Μουσταφά Μερλίκα-Κρούγια - Υπουργός Ταχυδρομείων και Τηλεγράφων
* Μιχάλ Τουρτούλι - Υπουργός άνευ χαρτοφυλακίου
* Μεχμέτ Κονίτσα - Υπουργός Εξωτερικών
* Σάμι Μπέη Βριόνι - Υπουργός Γεωργίας
* Μιδάτ Φράσερι - Υπουργός άνευ χαρτοφυλακίου
* Λουίτζ Κουρακούτσι - Υπουργός Παιδείας
* Λεφ Νόσι - Υπουργός Εθνικής Οικονομίας (προσωρινά)
* Μέχντι Φράσερι - Υπουργός Εσωτερικών
* Φέιζι Αλιζότι - Υπουργός Οικονομικών 
* Πέτρο Πόγκα - Υπουργός Δικαιοσύνης

## Παραπομπές
*  
*  


Κατηγορία:Αλβανοί διπλωμάτες
Κατηγορία:Αλβανοί ευγενείς
Κατηγορία:Πρωθυπουργοί της Αλβανίας
Κατηγορία:Πασάδες της Οθωμανικής Αυτοκρατορίας
Γυναίκες για μια άλλη Ευρώπη

Ως **Γυναίκες για μια άλλη Ευρώπη** είναι γνωστός ένας βραχύβιος εκλογικός συνασπισμός στην Ελλάδα. 

Ο συνασπισμός σχηματίστηκε από μικρά αριστερά κόμματα που συμμετείχαν στον Συνασπισμό Ριζοσπαστικής Αριστεράς (Ανανεωτική Κομμουνιστική Οικολογική Αριστερά κτλ.), ανεξάρτητους/ες φεμινιστές/φεμινίστριες, αντιπολεμικούς ακτιβιστές και ανεξάρτητους αριστερούς ακτιβιστές. 

Οι 24 υποψήφιοι του συνασπισμού ήταν γυναίκες, μεταξύ των οποίων και η μετέπειτα υπουργός του ΣΥΡΙΖΑ Όλγα Γεροβασίλη, ενώ πρώτη βγήκε η Νένα Βενετσάνου, τραγουδίστρια και ακτιβίστρια για τα δικαιώματα των γυναικών.

Στις ευρωεκλογές 2004 ο συνασπισμός κέρδισε το 0.76% των ψήφων και λίγους μήνες αργότερα επέστρεψε στον Συνασπισμό Ριζοσπαστικής Αριστεράς. 

Κατηγορία:Φεμινισμός στην Ελλάδα
Διοργανώσεις Ε.Π.Σ. Αρκαδίας 2018–19

Για την **περίοδο 2018–19**, η Ένωση Ποδοσφαιρικών Σωματείων Αρκαδίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Αρκαδίας.

Η πρωταθλήτρια της ΕΠΣ Αρκαδίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Αρκαδίας, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Αρκαδίας είναι η εξής:

* Α΄ Κατηγορία
* Β΄ Κατηγορία

### Α΄ Κατηγορία
Στην Α΄ κατηγορία συμμετείχαν 13 σύλλογοι. Πρωταθλήτρια ανακηρύχθηκε η ΑΕΚ Τρίπολης.

Πηγή: ΕΠΣ Αρκαδίας 

### Β΄ Κατηγορία
Για την περίοδο 2018-19 , 10 ομάδες συμμετείχαν στη Β' κατηγορία που διεξήχθη σε έναν όμιλο.

Πηγή: ΕΠΣ Αρκαδίας 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Αρκαδίας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Αρκαδίας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Εκλογές για την ηγεσία του ΠΑΣΟΚ

Ο όρος **Εκλογές για την ηγεσία του ΠΑΣΟΚ** μπορεί να αναφέρεται σε:

* Εκλογές για την ηγεσία του ΠΑΣΟΚ 2007
* Εκλογές για την ηγεσία του ΠΑΣΟΚ 2012

## Δείτε επίσης
* Εκλογές ηγεσίας κεντροαριστεράς 2017
Αμπντούλ Κασίμ

Ο **Αμπντούλ Κασίμ** (πέθανε το 1092) ήταν Σελτζούκος κυβερνήτης της Νίκαιας, που ήταν πρωτεύουσα στο Σουλτανάτο του Ρουμ (1086 - 1092).
Με τον θάνατο του σουλτάνου Σουλεϊμάν ιμπν Κουτουλμίς (1086) έγινε κατάσχεση του θρόνου τού Ρουμ από τον διάδοχο Κιλίτζ Αρσλάν Α΄. Όμως ο μεγάλος σουλτάνος των Σελτζούκων Μαλίκ Σαχ Α΄ διόρισε στη θέση τού Σουλεϊμάν τον Αμπντούλ Κασίμ. Ως αποτέλεσμα, η κυριαρχία του τελευταίου περιορίστηκε μονάχα στη Βιθυνία και την Καππαδοκία· η υπόλοιπη επικράτεια τού Ρουμ μοιράστηκε σε αυτοδιοικούμενα εμιράτα,όπου σε ένα από αυτά κυβερνούσε ο εμίρης Τζαχάς. 

Με τη Θάλασσα του Μαρμαρά υπό τον έλεγχό του, ο Αμπντούλ Κασίμ αποφάσισε να ιδρύσει ένα ισχυρό ναυτικό με έδρα την Κίο για να ανταγωνιστεί το Βυζαντινό ναυτικό. Ο Αλέξιος Α΄ Κομνηνός έστειλε εναντίον του δύο στρατηγούς: τον Μανουὴλ Βουτουμίτη (1086 - 1112) και τον Τατίκιο. Ο Αμπντούλ Κασίμ συνετρίβη και ο στόλος του διαλύθηκε· ο ίδιος δραπέτευσε στη Νίκαια και δήλωσε την υποταγή του στον Βυζαντινό αυτοκράτορα.

## Πηγές
* Σπυρίδων Βρυώνης, Η παρακμή του μεσαιωνικού Ελληνισμού στη Μικρά Ασία και η διαδικασία εξισλαμισμού (11ος-15ος αιώνας), μτφρ. Κάτια Γαλαταριώτου, εκδ.Μ.Ι.Ε.Τ., Αθήνα, 1996

Κατηγορία:Σελτζούκοι Σουλτάνοι
Κατηγορία:Σουλτάνοι του Ρουμ
Πρωτόκολλο της Αλεξάνδρειας 1944

Το Πρωτόκολλο της Αλεξάνδρειας του 1944 ήταν μία γραπτή συμφωνία μεταξύ Αραβικών κρατών, η οποία αποτέλεσε το προοίμιο για την ίδρυση του Αραβικού Συνδέσμου. Στόχος του Πρωτοκόλλου, το οποίο υπογράφτηκε από τις αντιπροσωπείες πέντε Αραβικών χωρών (Αίγυπτος, Ιράκ, Συρία, Ιορδανία, Λίβανος) στις 7 Οκτωβρίου 1944 ήταν η ενίσχυση των δεσμών μεταξύ τους και ο συντονισμός της πολιτικής τους δράσης.

## Παραπομπές


Αλεξανδρειας Πρωτοκολλο
Πανελλήνιο Πρωτάθλημα Ενόργανης Γυμναστικής 2016

Το **Πανελλήνιο Πρωτάθλημα Ενόργανης Γυμναστικής 2016** ήταν η 46η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 7 έως και την Κυριακή 8 Μαΐου του 2016. Συμμετείχαν 95 αθλητές (37 άνδρες, 28 γυναίκες, 8 έφηβοι, 22 νεανίδες).

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Γ.Σ. Ευρίπειος.
## Πρόγραμμα
Το πρόγραμμα των αγώνων:
;Σάββατο 7 Μαΐου
*11:00 – 13:00: Γενικός αγώνας γυναικών
*14:00 – 16:00: Γενικός αγώνας νεανίδων
*17:00 – 20:00: Γενικός αγώνας ανδρών / εφήβων

;Κυριακή 8 Μαΐου
*11:30 – 14:30: Τελικοί οργάνων ανδρών / εφήβων, γυναικών / νεανίδων

## Κάτοχοι μεταλλίων
2014 | 2015 | 2016 | 2017 | 2018

## Εξωτερικοί σύνδεσμοι
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Τίτλοι τέλους για τον Βασίλη Τσολακίδη, στο πανελλήνιο πρωτάθλημα ενόργανης στη Θεσσαλονίκη» στο Internet Archive
*«Ηλιόπουλος και Αφράτη επικράτησαν στο πανελλήνιο ενόργανης» στο Internet Archive
*«Αυλαία στο πανελλήνιο ενόργανης, με τους τελικούς οργάνων» στο Internet Archive
*Πανελλήνιο Πρωτάθλημα Ενόργανης Γυμναστικής 2016 — Ανδρών — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2016 — Γυναικών — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2016 — Εφήβων — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2016 — Νεανίδων — Αναλυτικά αποτελέσματα

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2016
Κατηγορία:Διοργανώσεις ενόργανης γυμναστικής στη Θεσσαλονίκη
Δέσποινα Μπουγιατιώτη

Η **Δέσποινα Μπουγιατιώτη** (Αθήνα, 10 Νοεμβρίου 1983) είναι Ελληνίδα ηθοποιός.

## Πρώτα Χρόνια
Γεννήθηκε το 1983 στην Αθήνα όπου και μεγάλωσε. Το 2006, αποφοίτησε από τη Δραματική Σχολή “Σύγχρονο Θέατρο Αθήνας” του Γιώργου Κιμούλη.

## Βιογραφικό
### Θέατρο
Στο θέατρο συμμετείχε στις παραστάσεις Οιδίπους Τύραννος του Σοφοκλή για το Φεστιβάλ Επιδαύρου 2005 (σκην. Γιώργου Κιμούλη),*Ο Παπουτσωμένος Γάτος* του Σαρλ Περώ από το Θίασο “Κύτταρο” (σκην. Λευτέρη Λουκαδή), *The Sunshine Play* του Peca Ştefan στο “Νέο Ελληνικό Θέατρο” (σκην. Βαγγέλη Λεμπέση), *Το Απόκρυφον Σημείο* του Paul de Kock από τη Θεατρική Εταιρεία “ΑΝΑΣΣΑ” στο Μουσείο Νεώτερης Κεραμικής (σκην. Βενετίας Μοσχόβου).

### Τηλεόραση
Έκανε την πρώτη της τηλεοπτική εμφάνιση το 2007 όταν πήρε έναν από τους βασικούς ρόλους στη σειρά εποχής «*[[Δεληγιάννειον Παρθεναγωγείον]]*» στον ΑΝΤ1. Εκεί υποδύθηκε τη μαθήτρια Ρόζα Λεβή τη σεζόν 2007-2008. Από το 2008 μέχρι το 2011 πρωταγωνίστησε στην κωμική σειρά «*[[Η Πολυκατοικία]]*» στο Mega Channel. Εκεί υποδύθηκε την ατίθαση έφηβη τηλεοπτική κόρη του Παύλου Χαϊκάλη και της Νικολέττα Βλαβιανού, έχοντας μόνιμη συμμετοχή και στους τρεις κύκλους της σειράς.
Το 2015, έκανε μία έκτακτη εμφάνιση στην καθημερινή σειρά «*[[Οι Συμμαθητές]]*». Το 2019, συμμετείχε στις σειρές «*[[Ελεύθερη Σχέση (τηλεοπτική σειρά)|Ελεύθερη Σχέση]]*» και «*Έτερος Εγώ: Χαμένες Ψυχές*».

## Φιλμογραφία
### Τηλεόραση

### Κινηματογράφος

## Αναφορές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Δυτικοί άνεμοι

μικρογραφία|303x303εσ|Χάρτης των κύριων ανέμων της ατμόσφαιρας της Γης. Με μπλε χρώμα απεικονίζονται οι κυρίαρχοι δυτικοί άνεμοι.
Οι **δυτικοί άνεμοι** (αγγλικά *westerlies*) είναι άνεμοι παγκόσμιας κλίματας που γεννιούνται στην υψηλού βαρομετρικού ζώνη υποτροπικής σύγκλισης και έχουν κατεύθυνση τους πόλους, μεταξύ των γεωγραφικών πλατών 30 και 60 και των δύο ημισφαιρίων, στα πλαίσια του κυττάρου Φέρρελ. Στο Βόρειο Ημισφαίριο έχουν κατεύθυνση ΒΑ και μια μέση ταχύτητα 5 έως 6 μποφόρ που τον χειμώνα μπορεί να φτάσει και τα 8 ενώ, αντιστοίχως, στο Νότιο Ημισφαίριο έχουν κατεύθυνση ΝΑ με σχετικά μικρότερες ταχύτητες. Σε μεγάλο βαθμό ακολουθούν την πορεία των θερμών ωκεάνιων ρευμάτων από τα χαμηλότερα γεωγραφικά πλάτη προς τα υψηλότερα, παρακάμπτοντας περιοχές με υψηλό βαρομετρικό όπως τον αντικυκλώνα των Αζόρων και μετριάζουν την δριμύτητα του κλίματος των παραλιακών περιοχών του Βόρειου κυρίως Ημισφαιρίου στα μέσα γεωγραφικά πλάτη. Εντούτοις, χαρακτηρίζονται από έντονη αστάθεια και έντονα καιρικά φαινόμενα, ιδαίτερα μεταξύ του γεωγραφικού πλάτους 40 και 50 αμφότερων ημισφαιρίων.

## Παραπομπές


Κατηγορία:Άνεμοι
Πανελλήνιο Πρωτάθλημα Ενόργανης Γυμναστικής 2017

Το **Πανελλήνιο Πρωτάθλημα Ενόργανης Γυμναστικής 2017** ήταν η 47η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 4 έως και την Κυριακή 5 Μαρτίου του 2017. Συμμετείχαν 108 αθλητές (31 άνδρες, 29 γυναίκες, 16 έφηβοι, 32 νεανίδες).

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Γ.Σ. Ευρίπειος.

## Πρόγραμμα
Το πρόγραμμα των αγώνων:
;Σάββατο 4 Μαρτίου
*10:00 – 12:00: Γενικός αγώνας νεανίδων
*13:00 – 14:30: Γενικός αγώνας γυναικών
*16:00 – 19:00: Γενικός αγώνας ανδρών / εφήβων

;Κυριακή 5 Μαρτίου
*10:30 – 12:00: Τελικοί οργάνων γυναικών / νεανίδων
*14:00 – 16:30: Τελικοί οργάνων ανδρών / εφήβων

## Κάτοχοι μεταλλίων
thumb|Ο πρωταθλητής στους κρίκους, Λευτέρης Πετρούνιας.
2015 | 2016 | 2017 | 2018 | 2019

## Εξωτερικοί σύνδεσμοι
*«Τα αστέρια της ενόργανης δίνουν ραντεβού στη Θεσσαλονίκη» στο Internet Archive
*«Λάμψη Πετρούνια και νίκη Ηλιόπουλου στο πανελλήνιο ενόργανης ανδρών (videos)» στο Internet Archive
*«Η Αφράτη διατήρησε τα σκήπτρα στο πανελλήνιο γυναικών (videos)» στο Internet Archive
*«Εντυπωσιακό φινάλε στο πανελλήνιο ενόργανης, με τους τελικούς οργάνων (photos & videos)» στο Internet Archive
*Πανελλήνιο Πρωτάθλημα Ενόργανης Γυμναστικής 2017 — Ανδρών — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2017 — Γυναικών — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2017 — Εφήβων — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2017 — Νεανίδων — Αναλυτικά αποτελέσματα

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2017
Κατηγορία:Διοργανώσεις ενόργανης γυμναστικής στη Θεσσαλονίκη
Γάιδαρος της Καταλονίας

Ο **Γάιδαρος της Καταλονίας**  (στα καταλανικά: **Ase Català** ή **Ruc Català**, στα ισπανικά : **Asno Catalán**) είναι φυλή οικόσιτων γαϊδάρων, που ζει κυρίως στην Καταλονία αλλά και στην ιστορική περιοχή Roussillon, στην νότια Γαλλία. Τα τελευταία χρόνια έχει υιοθετηθεί από Καταλανούς εθνικιστές ως σύμβολο του Καταλανικού εθνικισμού.

Κατάγεται από την περιοχή της λεκάνης απορροής των ποταμών Cardener, Σέγρε και Τερ στη βόρεια Ισπανία. Έχει υποστηριχθεί η άποψη ότι είναι συγγενής με το Γάιδαρο της Μαγιόρκα και του Zamorano-Leonés. Χρησιμοποιήθηκε για τη βελτίωση άλλων φυλών σε διάφορα μέρη του κόσμου μεταξύ των οποίων η Γαλλία και η Βόρεια Αμερική.  Συνήθως ζυγίζει 350 με 450 κ.

Ο αριθμός των Γαϊδάρων της Καταλονίας μειώθηκε στη διάρκεια του Ισπανικού Εμφυλίου Πολέμου αλλά άρχισε να αυξάνεται και πάλι την επόμενη δεκαετία. Τις δεκαετίες του ‘60 και του ’70 η αστυφιλία και η εκβιομηχάνιση της γεωργίας οδήγησε σε νέα μείωση του πληθυσμού του. Στα τέλη του 2013 υπήρχαν σε όλη την Ισπανία 851 γάιδαροι αυτού του είδους και το Υπουργείο Γεωργίας της Ισπανίας το ενέταξε στη λίστα με τα ζώα που κινδυνεύουν με εξαφάνιση.

## Παραπομπές


Κατηγορία:Καταλωνία
Κατηγορία:Ιππίδες
The Reincarnation of Benjamin Breeg

To "**The Reincarnation of Benjamin Breeg**" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δέκατο-τέταρτο δίσκο τους, *[[A Matter of Life and Death]]* (2006). Τον Αύγουστο του ίδιου έτους κυκλοφόρησε και ως single, το πρώτο από τον παραπάνω δίσκο.  Το single περιείχε επίσης και το θρυλικό κομμάτι του σχήματος "Hallowed Be Thy Name". Επίσης, κυκλοφόρησε και σε βινύλιο, με την έκδοση αυτή να περιέχει το "The Trooper" και το "Run to the Hills".

Για την προώθηση του κομματιού, το συγκρότημα, κυκλοφόρησε και video clip. Το single, σημείωσε εισπρακτική επιτυχία, φτάνοντας στο νούμερο 1 των σουηδικών, ισπανικών και φινλανδικών charts. Επίσης, έφτασε στο νούμερο 4 των δανικών και στο νούμερο 9 των νορβηγικών. Το τραγούδι αφορά τον φανταστικό χαρακτήρα Benjamin Breeg, για τον οποίον το συγκρότημα είχε παραθέσει και βιογραφία στον επίσημο ιστότοπό του. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2006
Κατηγορία:Singles του 2006
Κατηγορία:Τραγούδια των Iron Maiden
Κατηγορία:Singles της EMI Records
Φαρούκ Καντούμι

Ο **Φαρούκ Καντούμι** (Farouk al-Kaddoumi ή Faruq al-Qaddumi; Αραβικά:: فاروق القدومي‎; Γινασφούτ, Ναμπλούς, 18 Αυγούστου 1931 - Αμμάν, 22 Αυγούστου 2024) γνωστός και ως Abu al-Lutf, ήταν Παλαιστίνιος πολιτικός, γενικός γραμματέας της πολιτικο-στρατιωτικής οργάνωσης Φατάχ - (Fatah - Palestinian National Liberation Movement) από το 2004 έως το 2009 και από το 1973 έως το 2009 πρόεδρος του κεντρικού της συμβουλίου και του πολιτικού τμήματος της PLO. Στην αρχή της δεκαετίας του ’50 ο Καντούμι εργάσθηκε στη Σαουδική Αραβία και αργότερα μετακόμισε στην Αίγυπτο, σπουδάζοντας οικονομικές και πολιτικές επιστήμες στο Πανεπιστήμιο του Καΐρου, την ίδια δε εποχή εντάχθηκε στο κόμμα «Μπάαθ». Ως φοιτητής ακόμη (1958) οργανώθηκε στον αγώνα για την απελευθέρωση της Παλαιστίνης, μαζί με τον Γιάσερ Αραφάτ και άλλους, δημιουργώντας τελικά τη Φατάχ (1965). Στα τέλη της δεκαετίας του ’60 εξελίχθηκε σε ηγετική φυσιογνωμία της PLO και από το 1973 τέθηκε επικεφαλής του πολιτικού της τμήματος που έδρευε στη Βηρυτό του Λιβάνου. Αφού προηγουμένως μετείχε σε κίνηση αμφισβήτησης του Αραφάτ (1983) ακολούθως διορίσθηκε μέλος του κεντρικού συμβουλίου της Φατάχ και εγκαταστάθηκε στην Τύνιδα, όπου είχε μεταφερθεί το αρχηγείο της PLO, μετά την αποχώρηση από τον Λίβανο. Από το ξεκίνημα της δεκαετίας του ’90 ήταν επικεφαλής του πολιτικού τμήματος της οργάνωσης. Διαφώνησε με τη συμφωνία του Όσλο (1993) θεωρώντας την προδοτική και αρνήθηκε να συμμετάσχει στη σύνθεση της Παλαιστινιακής Αρχής (PNA). Εναντιώθηκε σε κάθε απόπειρα προσέγγισης του Ισραήλ, για το οποίο δεν αναγνώριζε δικαίωμα ύπαρξης. Μετά τον θάνατο του Αραφάτ (2004) τον διαδέχθηκε στην προεδρία της Φατάχ. Αμφισβητώντας τις πολιτικές εξουσίες της PNA, ήρθε σε ρήξη με τον πρόεδρό της Μαχμούτ Αμπάς.

Απεβίωσε στο Αμμάν στις 22 Αυγούστου 2024, σε ηλικία 93 ετών.

## Παραπομπές


Κατηγορία:Παλαιστίνη
Κατηγορία:Παλαιστίνιοι πολιτικοί
Ενδοτροπική ζώνη σύγκλισης

μικρογραφία|Η πάγια συγκέντρωση συννέφων σε μια ζώνη κοντά στον ισημερινό χρησιμοποιείται για να καθοριστεί η θέση της ενδοτροπικής ζώνης σύγκλισης
Η **ενδοτροπική ζώνη σύγκλισης** είναι ζώνη της Γης γύρω από τον ισημερινό όπου συγκλίνουν οι θερμοί και υγροί αληγείς άνεμοι των δύο ημισφαιρίων. Είναι περιοχή χαμηλού βαρομετρικού και σταθερών καιρικών συνθηκών που προκαλούν ιδιαίτερα πυκνές νεφώσεις, έλλειψη ανέμων (ζώνη τροπικών νηνεμιών) και υψηλές θερμοκρασίες, χαρακτηριστικά των τροπικών περιοχών και κλιμάτων που εντοπίζονται στην ίδια περιοχή.

## Παραπομπές


## Εξωτερικοί σύνδεσμοι
* 

Κατηγορία:Μετεωρολογία
Rainmaker (τραγούδι, Iron Maiden)

To "**Rainmaker**" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δέκατο-τρίτο δίσκο τους, *[[Dance of Death]]* (2003). Τον Νοέμβριο του ίδιου έτους κυκλοφόρησε και ως single, το δεύτερο και το τελευταίο από τον παραπάνω δίσκο. Το single σημείωσε εισπρακτική επιτυχία, φτάνοντας στο νούμερο 2 των ισπανικών charts. Επίσης, έφτασε στο νούμερο 3 των φινλανδικών, στο νούμερο 7 των καναδικών και στο νούμερο 13 των βρετανικών. Το κομμάτι γράφτηκε σχεδόν εξ ολοκλήρου από τον Dave Murray, ενώ καμία σχέση δεν έχει με το ομώνυμο μυθιστόρημα του Τζον Γκρίσαμ. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2003
Κατηγορία:Singles του 2003
Κατηγορία:Τραγούδια των Iron Maiden
Κατηγορία:Singles της EMI Records
Παύλος Παπαγεωργίου

Ο **Παύλος Παπαγεωργίου** (1941-2022) ήταν Ελληνοκύπριος πολιτικός. Διετέλεσε υπουργός Εργασίας και Κοινωνικών Ασφαλίσεων και βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1991-1996.

## Βιογραφικά στοιχεία
Ο Παύλος Παπαγεωργίου γεννήθηκε στο Αργάκι στις 6 Μαΐου 1941. Ομιλούσε, πέρα από την ελληνική, την αγγλική γλώσσα. Σπούδασε νομική στο Εθνικό και Καποδιστριακό Πανεπιστήμιο Αθηνών. Από το 1967 έως το 2003 εργαζόταν ως δικηγόρος, αρχικά στη Μόρφου (1967-1974) και μετέπειτα στη Λευκωσία.

Ήταν νυμφευμένος με την Μάρω Πήλασα και είχε δύο κόρες. Απεβίωσε στις 30 Ιουνίου 2022.

## Πολιτική διαδρομή
Μετά την τουρκική εισβολή του 1974, είχε ενεργό ρόλο στην ίδρυση της Παγκύπριας Ένωσης Προσφύγων (ΠΕΠ), της οποίας το 1978 εξελέγη γενικός γραμματέας και το 1980 πρόεδρος. Με οδηγίες του Αρχιεπισκόπου Μακαρίου Γ΄, ετοίμασε μαζί με άλλα πρόσωπα, σχέδιο προσωρινής στέγασης των προσφύγων.

Την περίοδο 1979-1982 διετέλεσε μέλος της Συμβουλευτικής Επιτροπής Προγραμμάτων του ΡΙΚ.

Στις 20 Απριλίου 1982 διορίστηκε υπουργός Εργασίας και Κοινωνικών Ασφαλίσεων στην κυβέρνηση Σπύρου Κυπριανού 1978. Παρέμεινε στη θέση αυτή και στην κυβέρνηση του Σπύρου Κυπριανού του 1983, έως τις 6 Ιανουαρίου 1985. Ως υπουργός, είχε σημαντικό ρόλο στην εφαρμογή του Αναλογικού Συστήματος Κοινωνικών Ασφαλίσεων, στη σύναψη διακρατικών συμφωνιών με διάφορες χώρες αναφορικά με το συνυπολογισμό των εισφορών των Κοινωνικών Ασφαλίσεων, καθώς και την ανάπτυξη των εργατικών αναπαυτηρίων και των Κέντρων Νεότητος.

Την περίοδο Μαΐου 1988-Απριλίου 1991 διετέλεσε πρόεδρος της Αρχής Αδειών Κύπρου.

Στις βουλευτικές εκλογές του 1991 εξελέγη βουλευτής στην Εκλογική Περιφέρεια Λευκωσίας με το ΑΚΕΛ για την ΣΤ΄ Κοινοβουλευτική Περίοδο.

Την 1η Ιουλίου 2003 διορίστηκε μέλος της Επιτροπής Δημόσιας Υπηρεσίας από τον πρόεδρο Τάσσο Παπαδόπουλο, θέση στην οποία παρέμεινε έως την 31 Ιουνίου 2009. Την 1η Ιουλίου 2009 διορίστηκε πρόεδρος της ίδιας επιτροπής από τον πρόεδρο Δημήτρη Χριστόφια, θέση στην οποία παρέμεινε έως τις 30 Ιουνίου 2015.

## Παραπομπές


## Πηγές
* 
* 
* 
* 
* 

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Υπουργοί Εργασίας και Κοινωνικών Ασφαλίσεων (Κύπρος, 1960-2014)
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Πανελλήνιο Πρωτάθλημα Ενόργανης Γυμναστικής 2018

Το **Πανελλήνιο Πρωτάθλημα Ενόργανης Γυμναστικής 2018,** ήταν η 48η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 19 έως και την Κυριακή 20 Μαΐου του 2018. Συμμετείχαν 100 αθλητές (27 άνδρες, 35 γυναίκες, 16 έφηβοι, 22 νεανίδες).

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Α.Π.Σ. Ορφέας Καλαμαριάς.

## Πρόγραμμα
Το πρόγραμμα των αγώνων:
;Σάββατο 19 Μαΐου
*10:00 – 12:00: Γενικός αγώνας Νεανίδων
*13:00 – 15:00: Γενικός αγώνας Γυναικών
*15:15 – 15:30: Απονομές Γυναικών – Νεανίδων
*16:30 – 19:30: Γενικός αγώνας Ανδρών – Εφήβων
*19:45 – 20:00: Απονομές Ανδρών – Εφήβων

;Κυριακή 20 Μαΐου
*10:00 – 12:10: Τελικοί οργάνων Εφήβων – Νεανίδων
*13:00 – 15:00: Τελικοί οργάνων Ανδρών – Γυναικών
*15:15 – 15:45: Απονομές

## Κάτοχοι μεταλλίων
2016 | 2017 | 2018 | 2019 | 2020

## Εξωτερικοί σύνδεσμοι
*«Η Θεσσαλονίκη υποδέχεται τα αστέρια της ελληνικής ενόργανης γυμναστικής» στο Internet Archive
*«Ιστορική νίκη για τον Νίκο Ηλιόπουλο στο πανελλήνιο ενόργανης ανδρών (photo album & videos)» στο Internet Archive
*«Η Ιωάννα Ξουλόγη επικράτησε στο σύνθετο ατομικό γυναικών, στο πανελλήνιο πρωτάθλημα (photo album & videos)» στο Internet Archive
*«Φινάλε με τους τελικούς οργάνων στο πανελλήνιο πρωτάθλημα ενόργανης (photo album)» στο Internet Archive
*Πανελλήνιο Πρωτάθλημα Ενόργανης Γυμναστικής 2018 — Ανδρών — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2018 — Γυναικών — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2018 — Εφήβων — Αναλυτικά αποτελέσματα 
*Πανελλήνιο Πρωτάθλημα Ενόργανης Γυμναστικής 2018 — Νεανίδων — Αναλυτικά αποτελέσματα

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2018
Κατηγορία:Διοργανώσεις ενόργανης γυμναστικής στη Θεσσαλονίκη
Λώρης Λυσιώτης

Ο **Λώρης Λυσιώτης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-1996.

## Βιογραφικά στοιχεία
Ο Λώρης Λυσιώτης γεννήθηκε στη Λεμεσό το 1941. Ομιλεί, πέρα από την ελληνική, την αγγλική γλώσσα. Σπούδασε φαρμακευτική στο Εθνικό και Καποδιστριακό Πανεπιστήμιο Αθηνών. Από το 1968 διατηρεί φαρμακείο στη Λεμεσό.

## Πολιτική διαδρομή
Στις βουλευτικές εκλογές του 1991 εξελέγη βουλευτής στην Εκλογική Περιφέρεια Λεμεσού με το ΑΚΕΛ για την ΣΤ΄ Κοινοβουλευτική Περίοδο.

## Άλλες δραστηριότητες
Διετέλεσε γραμματέας, αντιπρόεδρος και πρόεδρος του Παγκύπριου Φαρμακευτικού Συλλόγου. Επιπλέον, είναι μέλος του Συμβουλίου Φαρμακευτικής. Διετέλεσε πρόεδρος του Φαρμακευτικού Συλλόγου Λεμεσού για 25 χρόνια. Επιπλέον, διετέλεσε μέλος στο Διοικητικό Συμβούλιο της εταιρείας «Θέατρο Ριάλτο» και Πρόεδρος του Συνεργατικού Ταμιευτηρίου Λεμεσού.

Ακόμη, διετέλεσε πρόεδρος του αθλητικού σωματείου ΑΕΛ Λεμεσού από το 1982 έως το 1996.

## Παραπομπές


## Πηγές
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι φαρμακοποιοί
Κατηγορία:Πρόεδροι ΑΕΛ Λεμεσού
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Wasted Years

To "**Wasted Years**" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον έκτο δίσκο τους, *[[Somewhere in Time (άλμπουμ, Iron Maiden)|Somewhere in Time]]* (1986). Τον Σεπτέμβριο του ίδιου έτους κυκλοφόρησε και ως single, το πρώτο από τον παραπάνω δίσκο. Το single, έφτασε στο νούμερο 11 των ιρλανδικών charts και στο νούμερο 18 των βρετανικών. Μία επανακυκλοφορία του, μαζί με το Stranger in a Strange Land, του 1990, έφτασε στο νούμερο 9 των βρετανικών.  

Αυτό το τραγούδι είναι το μόνο από τον δίσκο που δεν περιέχει synthesizers. Επίσης, ήταν το πρώτο single, που γράφτηκε εξ ολοκλήρου από τον κιθαρίστα Adrian Smith. Το θέμα του κομματιού έχει να κάνει με την απομόνωση και την πεθυμιά του σπιτικού, πράγματα που βίωναν τα μέλη του σχήματος εκείνη την περίοδο λόγω των περιοδειών.  Το κομμάτι είναι γραμμένο σε Μι ελάσσονα. Επίσης, είναι διαθέσιμο και στο δημοφιλές βιντεοπαιχνίδι *Rock Band*.

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 1986
Κατηγορία:Singles του 1986
Κατηγορία:Τραγούδια των Iron Maiden
Κατηγορία:Singles της EMI Records
Ανδρέας Κουκουμάς

Ο **Ανδρέας Κουκουμάς** είναι Ελληνοκύπριος ποιητής, λογοτέχνης και πολιτικός. Διετέλεσε Δήμαρχος Λατσιών και βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-1996. Ως ποιητής και λογοτέχνης είναι γνωστός με το ψευδώνυμο Άντης Κανάκης.

## Βιογραφικά στοιχεία
Ο Ανδρέας Κουκουμάς γεννήθηκε στην Αγκαστίνα το 1946. Ομιλεί, πέρα από την ελληνική, την αγγλική και τη ρωσική γλώσσα. Απέκτησε πτυχίο και μεταπτυχιακό στην ιστορία και αρχαιολογία στη Μόσχα.

## Πολιτική διαδρομή
Την περίοδο 1973-1976 διετέλεσε γραμματέας της ΕΔΟΝ Αμμοχώστου. Από το 1976 έως το 2006 διετέλεσε μέλος του Εκτελεστικού Γραφείου της Παγκύπριας Εργατικής Ομοσπονδίας (ΠΕΟ). Έχει διατελέσει Γραμματέας του Κεντρικού Μορφωτικού Γραφείου της ΠΕΟ.

Στις Δημοτικές εκλογές του 1986 εκλέχθηκε Δήμαρχος Λατσιών.

Στις βουλευτικές εκλογές του 1991 εξελέγη βουλευτής στην Εκλογική Περιφέρεια Αμμοχώστου με το ΑΚΕΛ για την ΣΤ΄ Κοινοβουλευτική Περίοδο.

Επιπλέον, διετέλεσε πρόεδρος του Δικαστηρίου Εργατικών Διαφορών, μέλος της Συμβουλευτικής Επιτροπής Τριτοβάθμιας Εκπαίδευσης, μέλος του Συμβουλίου Αρχής Ανάπτυξης Ανθρωπίνου Δυναμικού και μέλος του Συμβουλίου του Θεατρικού Οργανισμού Κύπρου.

## Ποιητικό έργο
Ο Ανδρέας Κουκουμάς έχει δημοσιεύσει ποιήματα, διηγήματα, λογοτεχνικά άρθρα και θεατρική κριτική σε περιοδικά και εφημερίδες. Ποιήματα και διηγήματά του συμπεριλήφθηκαν σε πολλές ανθολογίες και μεταφράστηκαν σε πολλές γλώσσες. Συνολικά εξέδωσε δεκατέσσερις ποιητικές συλλογές και μια συλλογή διηγημάτων. Χρησιμοποιεί το ψευδώνυμο Άντης Κανάκης.

## Παραπομπές

## Πηγές
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι ιστορικοί
Κατηγορία:Κύπριοι ποιητές
Κατηγορία:Δήμαρχοι Λατσιών
Κατηγορία:Κύπριοι συνδικαλιστές
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Συμμετοχή του Αγίου Βικεντίου και Γρεναδίνων στους Παναμερικανικούς Αγώνες 2019

Ο **[[Άγιος Βικέντιος και Γρεναδίνες]]** θα συμμετέχει στους **[[Παναμερικανικοί Αγώνες 2019|Παναμερικανικούς Αγώνες 2019]]** στη Λίμα του Περού από τις 26 Ιουλίου μέχρι τις 11 Αυγούστου 2019.

## Παραπομπές


Αγιος Βικέντιος και Γρεναδίνες
Λάκης Θεοδούλου

Ο **Λάκης Θεοδούλου** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΑΚΕΛ την περίοδο 1985-1996.

## Βιογραφικά στοιχεία
Ο Λάκης Θεοδούλου γεννήθηκε στην Έγκωμη Αμμοχώστου στις 29 Νοεμβρίου 1942. Ομιλούσε, πέρα από την ελληνική, την αγγλική και τη ρωσική γλώσσα. Σπούδασε πολιτικές επιστήμες στη Μόσχα. Ήταν επαγγελματικό στέλεχος του ΑΚΕΛ.

Απεβίωσε το 2007.

## Πολιτική διαδρομή
Αρχικά διετέλεσε μέλος της Επαρχιακής Οργάνωσης ΑΚΕΛ Αμμοχώστου και αργότερα Επαρχιακός Γραμματέας του ΑΚΕΛ Πάφου.

Εκλέχτηκε για βουλευτής στις βουλευτικές εκλογές του 1985 στην Εκλογική Περιφέρεια Πάφου με το ΑΚΕΛ για την Ε΄ Κοινοβουλευτική Περίοδο. Επανεξελέγη στις βουλευτικές εκλογές του 1991 για την ΣΤ΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Πάφου
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Σιβηρικός αντικυκλώνας

μικρογραφία|Χάρτης με την ατμοσφαιρική πίεση. Η κόκκινη περιοχή υποδεικνύει τον Σιβηρικό αντικυκώνα.
Ο **Σιβηρικός αντικυκλώνας** αποτελεί τη μαζική συγκέντρωση ψυχρού αέρα στην ΒΑ περιοχή της Ευρασίας μεταξύ Σεπτέμβρη και Απρίλιο, συνήθως γύρω από τη λίμνη Βαϊκάλη. Στο κέντρο του κατά τον χειμώνα φτάνει τις χαμηλότερες θερμοκρασίες (
Κατηγορία:Κλιματολογία
Κατηγορία:Σιβηρία
Αντικυκλώνας των Αζόρων

μικρογραφία|295x295εσ|Η θέση και η επιρροή του αντικυκλώνα των Αζόρων στον Ατλαντικό ωκεανό
Ο **Αντικυκλώνας των Αζόρων** γνωστός και ως **Βορειοατλαντικός αντικυκλώνας** ή **αντικυκλώνας Αζόρων-Βερμουδών** αποτελεί μια ημιμόνιμη ζώνη υψηλού βαρομετρικού νοτίως του αρχιπελάγους των Αζόρων στον Ατλαντικό Ωκεανό στην επικράτεια της Ζώνης υποτροπικής σύγκλισης. Επηρεάζει μεγάλες περιοχές της Βόρειας Αφρικής και Νότιας Ευρώπης καθώς σε αυτόν οφείλεται η ξηρότητα της Μεσογείου το καλοκαίρι και της ερήμου Σαχάρας. Το καλοκαίρι επεκτείνεται προς τις Βερμούδες από όπου προκαλεί ένα νοτιοανατολικό ρεύμα θερμού τροπικού ανέμου προς την ανατολική ακτή των ΗΠΑ.

Η παρουσία του επίσης οδηγεί τα ανατολικά ρεύματα αέρα προερχόμενα από την Αφρική προς την Καραϊβική και τις Μπαχάμες, ευνοώντας την εμφάνιση τροπικών κυκλώνων στον Ατλαντικό.

## Παραπομπές


Κατηγορία:Κλιματολογία
Κατηγορία:Αζόρες
Σωτήρης Μπλέτσας

Ο **Σωτήρης Μπλέτσας** () είναι Έλληνας αρχιτέκτονας και ακτιβιστής υπέρ της βλάχικης γλώσσας.

Το 1995, σε μια γιορτή Αρομάνων στην Ελλάδα, διένειμε φωτοτυπίες με υλικό για τις μειονοτικές γλώσσες της Ελλάδας. Το 2001, με πρωτοβουλία του βουλευτού Ευγένιου Χαϊτίδη, ο Μπλέτσας κατηγορήθηκε για "διάδοση ψευδών πληροφοριών" (σύμφωνα με το άρθρο 191 του ελληνικού Ποινικού Κώδικα). Η υπόθεση επικρίθηκε από το Ελληνικό παρατηρητήριο Ελσίνκι και διάφορα άτομα και οργανισμούς από το εξωτερικό.

Βρέθηκε ένοχος και καταδικάστηκε σε 15 μήνες με αναστολή. Επίσης του επιβλήθη πρόστιμο 500.000 δραχμών. Ωστόσο άσκησε έφεση και αθωώθηκε στις 18 Οκτωβρίου 2001.

## Παραπομπές


Κατηγορία:Έλληνες ακτιβιστές
Σουλεϊμάν Ντελβίνα

Ο **Σουλεϊμάν Ντελβίνα** (, 5 Οκτωβρίου 1884 – 1 Αυγούστου 1933) ήταν Αλβανός πολιτικός και πρωθυπουργός της Αλβανίας από τον Μάρτιο έως τον Νοέμβριο του 1920.

## Βιογραφία
Ο Σουλεϊμάν Ντελβίνα γεννήθηκε στο Δέλβινο της νότιας Αλβανίας στις 5 Οκτωβρίου 1871. Το 1899 αποφοίτησε από το Μεκτεμπί Μουλκιγιέ (σύγχρονη Σχολή Πολιτικών Επιστημών του Πανεπιστημίου της Άγκυρας). Παντρεύτηκε την αδελφή του Τζαφέρ Βίλα, μετέπειτα Υπουργού Εξωτερικών.

Το 1919 ήταν εκπρόσωπος των αλβανικών κοινοτήτων της Οθωμανικής Αυτοκρατορίας στη Διάσκεψη Ειρήνης του Παρισιού. Το 1924 ο Σουλεϊμάν Ντελβίνα ήταν ένας από τους ηγέτες της επανάστασης που ανέτρεψε το καθεστώς του Ζογ Α΄, βασιλιά της Αλβανίας και σχημάτισε δημοκρατική κυβέρνηση. Ο Φαν Νόλι έγινε ο νέος Πρωθυπουργός, ενώ ο Σουλεϊμάν Ντελβίνα ήταν μέλος του νέου υπουργικού συμβουλίου ως Υπουργός Εξωτερικών.

Πέθανε την 1 Αυγούστου 1933, στον Αυλώνα.

## Κυβέρνηση του Ντελβίνα
Το συνέδριο της Λούσνια πραγματοποιήθηκε από τις 28 Ιανουαρίου έως τις 31 Ιανουαρίου 1920 στη Λούσνια. Το συνέδριο κήρυξε άκυρη την κυβέρνηση του Δυρραχίου και σχημάτισε νέο υπουργικό συμβούλιο υπό τον Σουλεϊμάν Ντελβίνα.

Το υπουργικό συμβούλιο του Ντελβίνα: 
* Σουλεϊμάν Ντελβίνα – Πρωθυπουργός 
* Αχμέτ Ζόγου – Υπουργός Εσωτερικών 
* Μεχμέτ Κονίτσα – Υπουργός Εξωτερικών 
* Κάντρι Πριστίνα – Υπουργός Δικαιοσύνης 
* Ντοκ Τσόμπα – Υπουργός Οικονομικών 
* Σοτίρ Πέτσι – Υπουργός Παιδείας 
* Αλί Ριζά Κολόνια – Υπουργός Πολέμου 
* Εσρέφ Φράσερι – Γενικός Διευθυντής Δημοσίων Έργων 
* Ιντομένε Κοστούρι – Γενικός Διευθυντής του Οργανισμού Ταχυδρομείων-Τηλεγράφου.

## Πηγές


Κατηγορία:Αλβανοί διπλωμάτες
Κατηγορία:Πρωθυπουργοί της Αλβανίας
Κατηγορία:Δέλβινο
Μυρσίνη Μαλακού

Η **Μυρσίνη Μαλακού** είναι Ελληνίδα βιολόγος. Είναι κάτοχος του περιβαλλοντικού Βραβείου Γκόλντμαν (2001) για τη συμβολή της στην προστασία των υγροτόπων της λίμνης Πρέσπας, μαζί με τον συνάδελφό της Γιώργο Κατσαδωράκη. Το έργο τους στην Πρέσπα οδήγησε στην ανάπτυξη του πρώτου φυσικού καταφύγιου των Βαλκανίων μεταξύ των συνόρων της Αλβανίας, Βόρειας Μακεδονίας και Ελλάδας. Προώθησαν την διατήρηση των υγροτόπων εστιάζοντας στην βιολογική καλλιέργεια και τις παραδοσιακές περιβαλλοντικές πρακτικές.

Η ίδια διακρίνεται για την έρευνά της στους απειλούμενους Αργυροπελεκάνους της περιοχής.

## Δείτε επίσης

* Γιώργος Κατσαδωράκης, συγκάτοχος του περιβαλλοντικού βραβείου Γκόλντμαν (2001) για την προστασία των υγροτόπων της Πρέσπας. 

## Παραπομπές


Κατηγορία:Έλληνες βιολόγοι